Miss Universe 1969

Ang **Miss Universe 1969** ay ang ika-18 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 19 Hulyo 1969.

Pagkatapos ng kompetisyon, kinoronahan ni Martha Vasconcellos ng Brasil si Gloria Diaz ng Pilipinas bilang Miss Universe 1969. Ito ang unang tagumpay ng Pilipinas sa kasaysayan ng kompetisyon. Nagtapos bilang first runner-up si Harriet Eriksson ng Pinlandiya, habang nagtapos bilang second runner-up si Joanne Barret ng Australya.

Mga kandidata mula sa animnapu't-isang bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikatlong pagkakataon, samantalang si June Lockhart ang nagbigay ng komentaryo sa buong kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1969|250x250px

### Pagpili ng mga kandidata 
Ang mga kandidata mula sa animnapu't-isang mga bansa at teritoryo ay napili upang lumahok sa kompetisyon. Isang kandidata ang nailuklok matapos ang pag-urong ng orihinal na kandidata.

#### Mga pagpalit 
Iniluklok ang *first runner-up* ng Miss Malaysia 1969 na si Rosemary Wan bilang kandidata ng Malaysia matapos na pinili ni Miss Malaysia 1969 Sabrina Loo na hindi sumali dahil sa mga personal na dahilan. Subalit, matapos inanunsyo ang desisyon ng Far East Beauty Congress na ipadala si Wan sa Miami sa halip na si Loo, nagbago ang isip ni Loo at nagprotesta ito laban sa desisyon ng kongreso. Ayon sa kongreso, huli na noong pinalitan ni Loo ang kanyang desisyon kung kaya't si Wan ang kakatawan sa bansang Malaysia para sa Miss Universe.

Iniluklok si Hyun-jung Lim bilang kandidata ng Timog Korea matapos matuklasan na si ang orihinal na nagwagi na si Miss Korea 1969 Ji-yeon Kim ay kasal na.

#### Mga pagbalik at pag-urong sa kompetisyon 
Bumalik ang bansang Suriname sa edisyong ito na huling sumali noong 1966. Bumitiw si Lily Bissar ng Libano matapos matuklasan na siya ay isang menor de edad pa lamang. Hindi sumali ang mga bansang Hayti, Libano, Kapuluan Birhen ng Estados Unidos, Okinawa, at Timog Aprika sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kandidata.

## Mga resulta 
thumb|Mga bansa at teritoryong sumali sa Miss Universe 1969 at ang kanilang mga pagkakalagay.|250x250px

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1966, labinlimang *semifinalist* ang napili sa pamamagitan ng paunang kompetisyon at ang mga *closed-door interview*. Ang labinlimang *semifinalist* ay isa-isang tinawag sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga *semifinalist* kay Bob Barker. Pagkatapos nito, lumahok sa *swimsuit competition* at *evening gown competition* ang labinlimang *semfinalist,* at kalaunan ay napili ang limang pinalista na lumahok sa *final interview*.

### Komite sa pagpili 
* Sara Lou Carter – Guyanesang modelo
* Eileen Ford – Amerikanong modelo
* Yousuf Karsh – Kanadyanong litratista

## Mga tala 
## Mga sanggunian 
## Panlabas na kawing 
* 

Kategorya:1969